text: ᱤᱧ ᱦᱩᱧ ᱚᱞ ᱪᱮᱫᱚᱜ ᱫᱟᱫᱟ,
  ᱚ ᱛ ᱜ ᱝ ᱞ ;
  ᱡᱩᱢᱤᱫ ᱡᱚᱛᱚᱧ ᱫᱚᱦᱚ ᱵᱚᱱᱟ,
  ᱱᱚᱸᱠᱟᱱ ᱱᱟᱜᱟᱢᱤᱧ ᱛᱚᱞ!
   ᱤᱧ ᱦᱩᱧ ᱚᱞ ᱪᱮᱫᱚᱜ ᱫᱟᱫᱟ,
  ᱟ ᱠ ᱡ ᱢ ᱣ ;
  ᱦᱮᱨᱢᱮᱫ ᱫᱤᱯᱤᱞ ᱯᱮᱨᱮᱡ ᱴᱷᱤᱞᱤ,
  ᱡᱮᱢᱚᱱ ᱛᱟᱲᱟᱢ ᱯᱤᱪᱷᱤ ᱪᱷᱤᱞᱠᱟᱹᱣ!
   ᱤᱧ ᱦᱩᱧ ᱚᱞ ᱪᱮᱫᱚᱜ ᱫᱟᱫᱟ,
  ᱤ ᱥ ᱦ ᱧ ᱨ ;
  ᱟᱵᱚ ᱡᱚᱛᱚᱧ ᱮᱵᱷᱮᱱ ᱵᱚᱱᱟ,
  ᱵᱟᱵᱚᱱ ᱛᱟᱦᱮᱸᱱ ᱡᱟᱹᱯᱤᱫ ᱛᱷᱤᱨ!
   ᱤᱧ ᱦᱩᱧ ᱚᱞ ᱪᱮᱫᱚᱜ ᱫᱟᱫᱟ,
  ᱩ ᱪ ᱫ ᱬ ᱭ ;
  ᱥᱟᱶᱛᱟ ᱜᱚᱴᱟᱧ ᱟᱸᱫᱷᱚᱲ ᱢᱟ ,
  ᱡᱮᱢᱚᱱ ᱠᱩᱭᱞᱤ ᱪᱮᱬᱮ ᱠᱩᱦᱩᱭ!
   ᱤᱧ ᱦᱩᱧ ᱚᱞ ᱨᱚᱲ ᱪᱮᱫᱚᱜ ᱫᱟᱫᱟ,
  ᱮ ᱯ ᱰ ᱱ ᱲ ;
  ᱚᱲᱟᱜ ᱯᱮᱨᱮᱡ ᱟᱨᱡᱟᱣ ᱫᱷᱚᱱ,
  ᱡᱮᱢᱚᱱ ᱟᱭᱳᱭ ᱥᱚᱸᱝ ᱠᱩᱲᱟᱹᱭ ᱥᱟᱨᱮᱲ!
   ᱤᱧ ᱦᱩᱧ ᱚᱞ ᱪᱮᱫᱚᱜ ᱫᱟᱫᱟ,
  ᱳ ᱴ ᱵ ᱶ ᱷ ;
  ᱡᱚᱛᱚ ᱟᱵᱚ ᱵᱚᱱ ᱥᱮᱪᱮᱫᱚᱜ,
  ᱡᱮᱢᱚᱱ ᱞᱩᱢᱟᱸᱝ ᱠᱚ ᱛᱚᱞᱚᱜ! 